tartuNLP/wikipedia-smugri-20251201 huggingface dataset:
Kropidai

Kropidai () eli Krop(e)ia (, ) oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Kropidain oletetaan sijainneen Ateenan pohjoispuolella. Se sijoitetaan luoteeseen nykyisestä Áno Liósiasta. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Krōpidēs" ().
Ksypete

Ksypete (, ) oli antiikin aikainen alun perin Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Ksypete sijaitsi todennäköisesti lähellä joko Pireuksen tai Faleronin demosta. Se sijoitetaan suunnilleen nykyisen Moscháton kaupungin tienoille Moscháto-Távroksen kunnan alueelle. 
Ksypete oli osa alueen neljän vanhan kylän Tetrakomoi-nimistä liittoa Pireuksen ja Faleronin sekä Thymaitadain demoksen ohella. Näillä demoksilla oli yhteinen Herakleen pyhäkkö. Perinteen mukaan Tetrakomoi oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Myöhemmin Ksypete oli yksi Attikan demoksista. Ksypetestä käytettiin myös nimeä "Troia" (Τροία), koska kreikkalaisen mytologian mukaan Teukros johti sieltä joukon attikalaisia Fryygiaan.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Kekropis ja sillä oli seitsemän edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Kekropis-fyleen. Demoksen kansalaisesta käytettiin demonyymiä "Ksypetaiōn" ().
Kydantidai

Kydantidai (, ) oli antiikin aikainen alun perin Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Kydantidai sijaitsi Ateenan koillispuolella. Se sijoitetaan suunnilleen nykyisen Pentélin kaupungin tienoille. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aigeis ja sillä oli yksi tai kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Näiden muutosten seurauksena demoksella oli hellenistisellä kaudella yksi bule-edustaja. Demoksen kansalaisesta käytettiin demonyymiä "Kydantidēs" ().
Kydathenaion

Kydathenaion (, ) oli antiikin Ateenan kaupunginosa ja alun perin Pandionis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.
Kydathenaion sijaitsi kaupunginmuurin eli Themistokleen muurin sisäpuolella aivan antiikin Ateenan kaupungin keskustassa ja piti sisällään Theseuksen vanhan Ateenan eli Akropolis-kukkulan sekä sen lähiympäristön, mahdollisesti myös Agoran alueen. Demoksen nimi on yhdistetty sanoista "kydos" ja "Athēnaios", ”ateenalaisten kunnia”.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli 11 tai 12 edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Pandionis-fyleen. Muutosten seurauksena demoksella oli hellenistisellä kaudella 12 bule-edustajaa.
Kydathenaion oli Attikan kolmanneksi suurin demos Akharnain ja Afidnan jälkeen, ja sen väkiluvuksi on arvioitu suurimmillaan noin – henkeä. Siksi se oli myös Pandionis-fylen ainoa demos varsinaisen kaupungin alueella. Kydathenaionista olivat kotoisin muun muassa valtiomiehet Kleon ja Ekhedemos, puhuja Andokides sekä komediakirjailijat Aristofanes ja Nikokhares. Demoksen kansalaisesta käytettiin demonyymiä "Kydathēnaieus" ().
Kytheros

Kytheros (, ), joskus myös "Kythērros" () tai "Kythēron" (), oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Kytheroksen oletetaan sijainneen lähellä Gargettoksen demosta. Se sijoitetaan nykyisen Poúsi Kalogérin tai Ligórin tienoille Markópoulo Mesogaíaksen kunnan alueelle. 
Perinteen mukaan Kytheros oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Myöhemmin se oli yksi Attikan demoksista. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli yksi tai kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Pandionis-fyleen. Muutosten seurauksena demoksella oli hellenistisellä kaudella kaksi bule-edustajaa.
Demoksen kansalaisesta käytettiin demonyymiä "Kythērios" ().
Lakiadai

Lakiadai (, ) oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Lakiadai sijaitsi Pyhän tien varressa Skironin ja Kefissos-joen välisellä alueella joen itäpuolella. Se sijoitetaan jonnekin Ateenan nykyisen Akadimía Plátonoksen kaupunginosan länsipuolelle. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme bule-edustajaa.
Lakiadaista olivat kotoisin muun muassa Miltiades ja Kimon. Demoksen kansalaisesta käytettiin demonyymiä "Lakiadēs" ().
Alempi Lamptrai

Alempi Lamptrai (), joskus myös "Alempi Lamptra" () (), oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Alempi Lamptrai oli Lamptrain alempi tai rannikon ("paralios") demos. Sen lähellä kauempana merestä sijaitsi erillinen demos nimeltä Ylempi Lamptrai. Kummatkin sijaitsivat Aigilian, Anagyruksen ja Thorain demosten välisellä alueella. Alempi Lamptrai sijoitetaan suunnilleen nykyisen Kítsin tienoille Kropían kunnassa. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yhdeksän edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli hellenistisellä kaudella 10 bule-edustajaa. 
Alempi Lamptrai oli suurikokoinen demos, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä "Lamptreus" (). Jommassakummassa Lamptraissa oletetaan olleen teatteri.
Ylempi Lamptrai

Ylempi Lamptrai (), joskus myös "Ylempi Lamptra" () (), oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Ylempi Lamptrai sijaitsi kauempana merestä, siinä missä erillinen demos nimeltä Alempi Lamptrai sijaitsi meren rannalla. Kummatkin sijaitsivat Aigilian, Anagyruksen ja Thorain demosten välisellä alueella. Ylempi Lamptrai sijoitetaan noin 5–7 kilometrin päähän merestä Hymettos-vuoren (nyk. Ymittós) kaakkoispään tienoille, suunnilleen nykyisten Kítsin ja Koropín välille Kropían kunnassa. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli yhdeksän edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Erekhtheis-fyleen. Muutosten seurauksena demoksella oli hellenistisellä kaudella 10 bule-edustajaa. Demoksen kansalaisesta käytettiin demonyymiä "Lamptreus" (). 
Jommassa kummassa Lamptraissa oletetaan olleen teatteri.
Leukonoe (demos)

Leukonoe (, ), joskus myös "Leukon(o)ion" (), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Leukonoen oletetaan sijainneen Ateenaan länsipuolella suunnilleen nykyisen Peristérin tienoilla. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin viisi bule-edustajaa. Demoksen kansalaisesta käytettiin demonyymiä "Leukonoeus" () tai "Leukonoieus" ().
Lusia

Lusia ( tai "Lousia") oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Lusia sijaitsi Kefissos-joen laaksossa Ateenan länsipuolella, mahdollisesti nykyisen Peristérin tienoilla. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Lūsieus" ().
Melite (demos)

Melite () oli antiikin Ateenan kaupunginosa ja alun perin Kekropis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.
Melite sijaitsi Sisemmän Kerameikoksen länsipuolella. Sen tarkat rajat eivät ole tiedossa, mutta se vaikuttaa pitäneen sisällään ainakin osan Agoran tienoosta sekä kaupungin länsiosan kukkula-alueesta, mukaan lukien Nymfien kukkula, Pnyks ja Museion eli Muusien kukkula. Myöhemmin siihen luettiin myös Skambonidain ja Kollytoksen demosten alueet. Kreikkalaisessa mytologiassa Melite sai nimensä Herakleen vaimosta Melitestä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Kekropis ja sillä oli seitsemän edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Kekropis-fyleen.
Demoksen alueella sijaitsivat edellä mainittujen paikkojen lisäksi muun muassa myös Kolonos Agoraios ja Hefaistoksen temppeli, Artemis Aristobulen temppeli, Herakles Aleksikakoksen temppeli ja Melanippeion eli Theseuksen pojan Melanippoksen hauta sekä teatterirakennus nimeltä ”Meliteläisten talo”, jota käytettiin tragedianäytäntöjen harjoittelussa (mahdollisesti sama rakennus kuin Kollytoksen teatteri). Kyseessä saattaa olla Pnyksin kukkulan länsirinteeseen kaiverrettu teatteri, jonka puolikaari on edelleen näkyvissä. Demoksesta sai nimensä kaupunginmuurin eli Themistokleen muurin Meliten portti.
Melite oli yksi väkirikkaimpia demoksia, ja siellä asui monia merkkihenkilöitä, kuten Themistokles, joka rakennutti Artemis Aristobulen temppelin kotinsa lähelle, sekä Kallias ja Fokion. Demoksen kansalaisesta käytettiin demonyymiä "Meliteus" ().
HMCS Montreal (K319)

HMCS Montreal (viirinumero K319) oli Kanadan laivaston vuonna 1943 palvelukseenotettu River-luokan fregatti toisessa maailmansodassa.
Palvelus.
Alus tilattiin lokakuussa 1941 Canadian Vickers Limitediltä Montrelista ja sen köli laskettiin 23. joulukuuta 1942. Alus laskettiin vesille 12. kesäkuuta 1943 ja se otettiin palvelukseen 12. marraskuuta.
Kanadan laivasto.
"HMCS Montreal" saapui Halifaxiin 29. marraskuuta 1943 ja se oli koulutettavana St. Margaret's Bayssä tammikuun 1944. Alus lähti 25. helmikuuta 1944 St. Johnsista Londonderryyn, jossa se liitettiin johtoalukseksi Kanadan 4. saattajaryhmään. Ryhmän mukana alus suojasi kahtatoista Atlantin ylittänyttä saattuetta. Alus siirrettiin syyskuussa Londonderryssä 26. saattajaryhmään, minkä jälkeen se palveli Britannian lähivesillä.
Alus pelasti 17. joulukuuta Saksan laivaston karille ajaneen sukellusveneen "U-1209" eloonjääneet lähellä Land's Endiä. Alus lähti 12. maaliskuuta 1945 saattueen ON290 mukana Kanadaan, ja se saapui 31. maaliskuuta Shelburneen. Alus siirrettiin Shelburnessa telakalle tropiikkiin siirtymisen vuoksi. Alus vapautui telakalta elokuun lopulla, mutta se kuitenkin pysyi Halifaxin alueella ennen reserviin siirtoa 5. lokakuuta. Alus myytiin vuonna 1947 ja se romutettiin Sydneyssä.
Aluksen päälliköt.
Aluksen päällikköinä palvelivat:
Stolen Life

Stolen Life on ruotsalaisen Arch Enemy -yhtyeen EP-levy, joka julkaistiin Japanissa 25. helmikuuta 2015 levymerkillä Trooper Entertainment.
Myrrhinus

Myrrhinus ( tai "Myrrhinous") oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Myrrhinus sijaitsi Attikan länsirannikolla tai sen lähellä itään Prasiain demoksesta. Se sijoitetaan nykyisen Markópoulo Mesogaíaksen kunnan alueelle Merénta-vuoren ja Pórto Ráftin kaupungin läheisyyteen. Demoksen nimen uskotaan säilyneen Merénta-vuoren nimessä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kahdeksan bule-edustajaa. Demoksen kansalaisesta käytettiin demonyymiä "Myrrhinūsios" (). 
Myrrhinuksessa oli Artemis Kolainikselle omistettu temppeli. Demoksessa tiedetään olleen myös teatteri. Myrrhinuksen löytöihin lukeutuu muun muassa hyvin säilynyt Frasikleia-kore.
Myrrhinutta

Myrrhinutta ( tai "Myrrhinoutta"), joskus myös "Myrrhinutte" (, "Myrrhinūttē" tai "Myrrhinouttē"), oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Myrrhinutta sijaitsi Attikan itärannikolla. Se sijoitetaan suunnilleen nykyisen Néa Mákrin kaupungin tienoille Marathónaksen kunnan alueelle. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "ek Myrrhinūttēs" ().
Oa (demos)

Oa (, myös "Ōa", ) oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Oa sijaitsi Attikan itäosassa. Se sijoitetaan suunnilleen nykyisen Papangelákin tienoille luoteeseen Spátan kaupungista. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli neljä edustajaa Ateenan bulessa eli neuvostossa. Myöhemmin roomalaisella kaudella demoksissa tapahtui muutoksia, ja niiden seurauksena demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä "Oaeus" (), "Oaieus" (), "Oathen" () ja "Ōathen" ().
Oe (demos)

Oe (), myös "Oia" () tai "Oiē" (), oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Oe sijaitsi Aigaleos-vuoren (nyk. Aigáleo) länsipuolella pohjoiseen sen ja Poikilon-vuoren (nyk. Poíkilo) välisestä solasta. Demos sijoitetaan koilliseen nykyisestä Asprópyrgoksesta. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi tai seitsemän edustajaa Ateenan bulessa eli neuvostossa. Myöhemmin hellenistisellä kaudella edustajia vaikuttaa olleen kuusi. Demoksen kansalaisesta käytettiin demonyymiä "Oēthen, Oiēthen" ().
Oinoe (Aiantis)

Oinoe (, ) oli antiikin aikainen alun perin Aiantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Oinoe sijaitsi Marathonin tasangolla luoteeseen nykyisestä Marathónaksesta. Nykyaikana demoksen alue on tunnettu nimellä N(o)ínoi. Marathonin Oinoeta ei tule sekoittaa läntisen Attikan Oinoen demokseen, joka kuului Hippothontis-fyleen.
Oinoe, Marathon, Probalinthos ja Trikorythos muodostivat vanhastaan Tetrapolis-nimisen liiton. Kaikki nämä neljä demosta sijaitsivat Marathonin tasangolla Parnes- ja Pentelikon-vuorten (nyk. Párnitha ja Pentéli) välisellä alueella. Niihin viitattiin yleensä yhdessä Marathonin nimellä. Perinteen mukaan Tetrapolis oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi.
Oinoen demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aiantis ja sillä oli kolme tai neljä edustajaa Ateenan bulessa eli neuvostossa. Myöhemmin hellenistisellä ja roomalaisella kaudella demoksissa tapahtui muutoksia, ja niiden seurauksena demos kuului vuodesta 201/200 eaa. Attalis-fyleen ja vuodesta 124/125 jaa. Hadrianis-fyleen. Muutosten seurauksena demoksella oli ainakin hellenistisellä kaudella kuusi bule-edustajaa. Demoksen kansalaisesta käytettiin demonyymiä "Oinaios" (). 
Oinoessa oli Panille ja nymfeille omistettu luola.
Oinoe (Hippothontis)

Oinoe (, ) oli antiikin aikainen kaupunki ja alun perin Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin. 
Oinoe sijaitsi Attikan luoteisosassa sen ja Boiotian rajamailla lähellä Eleutheraita, Ateenasta Plataiaihin, Thebaan ja Delfoihin johtaneen tien varressa. Paikka on itään nykyisestä Oinóin kylästä, joka on ottanut nimensä demoksesta. Läntisen Attikan Oinoeta ei tule sekoittaa Marathonin tasangon Oinoen demokseen, joka kuului Aiantis-fyleen.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja vuodesta 224/223 eaa. Ptolemais-fyleen. Demoksen kansalaisesta käytettiin demonyymiä "Oinaios" (). 
Boiotilaiset valtasivat Oinoen vuonna 507 eaa. samaan aikaan kuin Hysiain. Hysiaista tuli pysyvästi boiotialainen, mutta Oinoen ateenalaiset valtasivat takaisin ja linnoittivat sen. Peloponnesolaissodan aikaan vuonna 411 eaa. boiotialaiset valtasivat kaupungin uudelleen, mutta ateenalaiset saivat sen jälleen takaisin, tällä kertaa pysyvästi.
Oinoen lähellä oli Pythion eli Apollon Pythiokselle omistettu temppeli.
Oion Dekeleikon

Oion Dekeleikon (, ) oli antiikin aikainen alun perin Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Oion Dekeleikon sijaitsi jossakin Dekeleian lähellä. Sen oletetaan sijainneen suunnilleen nykyisten Ánoixin ja Ágios Stéfanoksen välillä Diónysoksen kunnan alueella. Demos sai lisänimensä Dekeleiasta erotukseksi toisesta Oion-nimisestä demoksesta, Oion Kerameikonista.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli kolme edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen ja vuodesta 201/200 eaa. Attalis-fyleen. Demoksen kansalaisesta käytettiin demonyymiä "eks Oiū" ().
Oion Kerameikon

Oion Kerameikon (, ) oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Oion Kerameikonin sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Lisänimensä perusteella sen oletetaan kuitenkin sijainneen suhteellisen lähellä Kerameikosta, erään teorian mukaan jossakin Pyhän tien ja pohjoisen Pitkän muurin välisellä alueella. Demos sai lisänimensä erotukseksi toisesta Oion-nimisestä demoksesta, Oion Dekeleikonista.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Leontis-fyleen. Demoksen kansalaisesta käytettiin demonyymiä "eks Oiū" ().
Otryne

Otryne (), joskus myös "Otryneis" (), oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Otrynen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Otryneus" ().
Alempi Paiania

Alempi Paiania (, ) oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Alempi Paiania, samoin kuin Ylempi Paiania, sijaitsi Hymettos-vuoren (nyk. Ymittós) itäpuolella. Se sijoitetaan itään nykyisestä Paianían kaupungista. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli 11 edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Pandionis-fyleen. Muutosten seurauksena demoksella oli hellenistisellä kaudella 22 bule-edustajaa. 
Alempi Paiania oli suurikokoinen demos, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä "Paianieus" (). Jommasta kummasta Paianiasta oli kotoisin Demosthenes.
Alemmassa Paianiassa tiedetään olleen teatteri.
Ylempi Paiania

Ylempi Paiania (, ) oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Ylempi Paiania, samoin kuin Alempi Paiania, sijaitsi Hymettos-vuoren (nyk. Ymittós) itäpuolella. Se sijoitetaan pohjoiseen nykyisestä Paianían kaupungista. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin 11 edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 22 bule-edustajaa.
Demoksen kansalaisesta käytettiin demonyymiä "Paianieus" (). Jommastakummasta Paianiasta oli kotoisin Demosthenes.
Paionidai

Paionidai (, ), joskus myös "Paionie" (, "Paioniē"), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Paionidain oletetaan sijainneen Parnes-vuoren (nyk. Párnitha) eteläpuolella, pohjoiseen nykyisestä Acharnéen kaupungista. Paionidai oli mahdollisesti sama paikka kuin Herodotoksen mainitsema "Paionie" (tai "Paionia"). Herodotoksen mukaan Leipsydrion sijaitsi jossakin Paionian yläpuolella.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kolme edustajaa Ateenan bulessa eli neuvostossa. Demoksen kansalaisesta käytettiin demonyymiä "Paionidēs" ().
Olli Heinivaara

Olli Eino Heinivaara (23. helmikuuta 1923 Helsinki – 7. maaliskuuta 1995 Helsinki) oli suomalainen lääkäri, joka sai professorin arvonimen. 
Heinivaaran vanhemmat olivat päätoimittaja Eino Heinivaara ja Fanny Maria Mattson ja puoliso vuodesta 1948 Saara Tellervo Nieminen. Heinivaara tuli ylioppilaaksi Helsingin suomalaisesta lyseosta 1940 ja valmistui lääketieteen lisensiaatiksi 1947. Lääketieteen tohtoriksi hän väitteli 1955 ja sai sisätautien erikoislääkärin pätevyyden 1958. 
Heinivaara työskenteli valmistuttuaan lääkärinä Helsingissä ja Kuorevedellä, samoin kuin Henkivakuutusyhtiö Kansan sekä Valmet Oy:n, Ilmavoimien koelentueen ja Veljekset Karhumäki -yhtiöiden palveluksessa. Keuhkosairauksien erikoislääkärin pätevyyden hän sai 1965. Kiinnostuttuaan tutkimustyöstä Heinivaara julkaisi tuloksia hematologian ja keuhkosairauksien alalta, Helsingin yliopiston sisätautien dosentti Heinivaarasta tuli 1961 ja keuhkosairausopin dosentti 1968. Professorin arvonimen hän sai vuonna 1973. 
Heinivaara toimi vuodesta 1967 alkaen melkein 20 vuoden ajan Laakson sairaalan ylilääkärinä ja Helsingin tuberkuloosipiirin johtajana. Henkivakuutusyhtiö Kansan lääkärinä vuodesta 1952 ja ylilääkärinä vuodesta 1957 toiminut Heinivaara jätti viimeksi mainitun tehtävän vasta siirtyessään eläkkeelle 1984. Hänellä oli monien alansa yhdistysten ja järjestöjen luottamustehtäviä, muun muassa Suomalainen Lääkäriseura Duodecimissa, Suomen vakuutuslääkäriyhdistyksessä, Sisätautilääkäriyhdistyksessä ja Eläketurvakeskuksen hallituksessa.
Soave (viini)

Soave-viinit ovat italialaisia viinejä, joita tuotetaan Soaven kaupungin seudulla Veronan kaupungin itäpuolella Venetossa Koillis-Italiassa. Soave-viinit ovat valko- tai kuohuviinejä. Viinit valmistetaan pääosin, vähintään 70-prosenttisesti Garganega-rypäleestä. Soave Classico -viinit ovat peräisin Soaven tai Monteforte d’Alponen kunnista.
Soave-viiniluokat.
Laatuluokiteltuja ja nimisuojattuja Soave-viinityyppejä ovat Soave DOC-, Soave Superiore DOCG- ja Recioto di Soave DOCG -viinit. 
Laatuluokan "Soave DOC" -viinit ovat valkoviinejä (Bianco) tai kuohuviinejä (Spumante). Niitä tuotetaan vuosittain yli 40 miljoonaa litraa 53 neliökilometrin alueella (vuonna 2014).
"Soave Superiore DOCG" on valkoviiniä, joka varastoidaan vähintään kuusi kuukautta ennen myyntiä. Viiniä tuotetaan 120 000 litraa vuodessa 24 hehtaarin alueella (vuonna 2014).
"Recioto di Soave DOCG" on kuohuviiniä tai jälkiruokaviiniä, joka valmistetaan kuivuneista rypäleistä ja jossa on vähintään seitsemän prosenttia jäännössokeria. Viiniä tuotetaan 100 000 litraa vuodessa (vuonna 2014).
Bōtaoshi

Bōtaoshi () on Japanin joissain kouluissa pelattava peli, jossa kaksi 150 hengen joukkuetta kilpailee toisiaan vastaan.
Joukkue jakautuu 75 hyökkääjään ja 75 puolustajaan. Hyökkääjien pitää saada vastajoukkueen tolppa kaadettua, kun taas puolustajat yrittävät estää oman tolppansa kaatumisen. Joukkue, joka saa kaadettua tolpan alle 30 asteen kulmaan maasta katsoen, voittaa. Ennen vuoden 1973 sääntömuutosta riitti, että kaatoi tolpan alle 45 asteen kulmaan maasta katsoen.
Will to Power

Will to Power on Arch Enemyn kymmenes studioalbumi, joka julkaistiin 8. syyskuuta 2017. Se on ensimmäinen, jolla kitaraa soittaa marraskuussa 2014 yhtyeeseen liittynyt Jeff Loomis. Loomis ei osallistunut albumin kappaleiden säveltämiseen, koska kitaristi Michael Amott pelkäsi hänen soittotyylinsä muuttavan Arch Enemyn saundia. "Will to Power" on myös ensimmäinen Arch Enemyn albumi, jolla kuullaan puhdasta laulua kokonaisessa kappaleessa, tämä kappale on "Reason to Believe".
Vuorentaka (Hämeenlinna)

Vuorentaka on Hämeenlinnan 28. kaupunginosa. Se sijaitsee kaupungin länsilaidalla noin neljän kilometrin päässä keskustasta ja on nimensä mukaisesti keskustasta katsottuna Ahvenistonharjun takana. Vuorentaka rajautuu Voutilan, Ahveniston, Pullerinmäen, Tiirinkosken, Majalahden sekä Loimalahden kaupunginosiin. Alueen läpi kulkevat Hämeen härkätie sekä siihen etelästä liittyvä Marssitie. Vuorentakana sijaitsevat muun muassa Vuorentaan koulu, Vuorentaan hautausmaa ja kolme pientaloaluetta, mutta muutoin kaupunginosa on suurelta osin peltoa.
Vuorentaan koulusta noin 500 metriä kaakkoon sijaitseva Vuorentaan asukkaita palveleva päiväkoti sijaitsee kaupunginosajaottelun perusteella Ahveniston kaupunginosan puolella.
Loimalahti

Loimalahti on Hämeenlinnan 26. kaupunginosa, ja se sijaitsee noin viisi kilometriä keskustan länsipuolella, Alajärven rannalla. Kaupunginosa on ollut asutuksen laajenemisaluetta ja sinne on 1990-luvulta alkaen rakennettu ja rakennetaan useita uusia pientaloalueita. Näin Loimalahdesta on myös muodostunut kaupungin merkittävä läntinen asuinalue. Loimalahdessa sijaitsevat Loimalahden leirikeskus ja suosittu Tervaniemen uimaranta. Tervaniemi muodostaa osan osan Hämeen virkistysalueyhdistyksen ylläpitämää Tervaniemen ja Soininsaaren ulkoilualuetta. Alueella on lisäksi runsaasti yleisiä ulkoilureittejä sekä talvisin hiihtolatuja. Loimalahden osa-alueita ovat Hirsimäki, Sampo, Kuusisto sekä varsinainen Loimalahti. Kaupunginosaa rajaavat Hattelmala, Luolaja, Voutila, Vuorentaka, Majalahti, Munakas sekä vuonna 2009 Hämeenlinnaan liitetty Rengon entinen kunta.
J. A. G. Acke

Johan Axel Gustaf Acke (vuoteen 1904 Andersson; 7. huhtikuuta 1859 Tukholma – 5. syyskuuta 1924 Vaxholm) oli ruotsalainen taiteilija.
Acke aloitti uransa realistisena ulkoilmamaalarina, mutta pian hän omaksui romanttis-symbolistisen tyylin. Hän teki vuosisadanvaihteen tienoilla sävyltään varovaisia muotokuvia, muun muassa Zachris Topeliuksesta vuonna 1898. Uransa myöhemmässä vaiheessa Acke siirtyi puhtaampiin ja voimakkaampaan väreihin ja maalaustapaan.
Acke oli naimisissa Zachris Topeliuksen tyttären Eva Maria Topeliuksen kanssa vuodesta 1891; he olivat tavanneet Önningebyn taiteilijasiirtolassa Ahvenanmaalla. Acke teki myös Thielin galleriaan marmorifriisin ja kuvitti Topeliuksen satuja, Muun muassa Topeliuksen satukirja "Lukemisia lapsille" on Acken kuvittama.
Puolisot rakennuttivat Vaxholmiin ateljeekodin Villa Akleja, joka on nykyään suojelukohde ja yksityinen Acke-museo.
Italialaissyntyinen urheilija Fausto Acke oli J. A. G. ja Eva Acken ottopoika.
Vårt Land

Vårt Land on valtakunnallinen norjalainen kristillinen päivälehti, joka ilmestyy Oslossa. Lehti on perustettu vuonna 1945, ja perustajiin kuului muun muassa Ronald Fangen. Vuonna 2016 lehden levikki oli 22 864. Lehti on puolueeton kielellisesti, ja siinä on artikkeleita molemmilla Norjassa käytettävillä kielimuodoilla.
Vårt Land on Swedmedian kautta ruotsalaisen valtakunnallisen kristillisen lehden Dagenin osaomistaja.
Levikki.
Vårt Landin nettolevikki:
Suuria unelmia

Suuria unelmia on vuonna 2017 julkaistu kirja, jonka tekstit toimitti Anu Ubaud.
Kirja kertoo kymmenen julkisuuden henkilön tarinan siitä, kuinka he saavuttivat omat unelmansa. Kirja on suunnattu erityisesti nuorille. Kirjassa nousevat esille etenkin unelmointi, rohkeus, uskallus, itseluottamus, odotukset, motivaatio, itsetunto, tahto, kunnianhimo sekä sinnikkyys. Kirjassa esitellään Jenni Vartiaisen, Jaajo Linnonmaan, Robinin, Cheekin, Elastisen, Peetu Piiroisen, Kiira Korven, Samu Haberin, Roope Hintzin sekä Tuija Pehkosen tarinat. Kirjan kuvat ovat olleet myös osa "Suuria unelmia" -valokuvanäyttelyä. Kirjan valokuvat ottanut Anthony Ubaud on itse kasvanut SOS-Lapsikylän sijaiskodissa, ja kirja on osa SOS-Lapsikylän "Suuria unelmia" -kampanjaa. Osa kirjan tuotoista lahjoitetaan SOS-Lapsikylälle.
Maccabi Netanya FC

Maccabi Netanya FC () on jalkapalloseura Netanyan kaupungista. Seura pelaa kaudella 2017–18 Israelin korkeimmalla sarjatasolla. Netanya on voittanut Israelin mestaruuden viidesti: 1970–71, 1973–74, 1977–78, 1979–80 ja 1982–83.
Lantasalpietari

Lantasalpietaria valmistettiin ennen kaliumnitraatin teollista valmistamista silloin kun kaliumnitraatin louhinta ei tullut kyseeseen. Laidunkarjan tuottamat lantakasat olivat huomattava lantasalpietarin raaka-ainelähde. Bakteerit hapettavat hajoavan eläinlannan urean, ammoniakin ja muut typpipitoiset aineet, minkä seurauksena muodostuu nitraatteja. Esimerkiksi Suomen Pohjanmaalla on ainakin jo 1500-luvulla valmistettu kruunun määräyksestä lantasalpietaria. Lantasalpietaria tarvittiin sodankäynnissä mustaruudin välttämättömänä ainesosana.
Lantasalpietari valmistettiin maatuneesta voimakkaasta eläinlannasta kiehuvalla vedellä uuttamalla, puhdistamalla ja väkevöimällä. 1500-luvulla Ruotsi pyrki saamaan sodankäyntiin omavaraisuutta. Ruudin ainesosista omavaraisia oltiin puuhiilen ja rikin osalta mutta salpietari oli ostotavaraa. Salpietarikeittämöitä perustettiinkin runsaasti Ruotsi-Suomen alueelle jopa Suomeen painottuen. Lantasalpietarinkeitosta tehtiin myös alamaisille veronomainen rasite. 
Lantasalpietarin valmistuksen historia.
1500-luvulla Ruotsin kruunu pyrki turvaamaan sodankäynnissä tarvittavan ruudin saannin. Ruudin ainesosista puuhiiltä oli runsaasti saatavilla ja rikkiä kruunu sai Taalainmaan rikkikiisukaivoksista. 
Ensimmäisistä Suomalaisista lantasalpietarin keittolaitoksista on merkintää 1530-luvulta Turusta ja Ahvenanmaalta. Kustaa Vaasa määräsi vuonna 1539 lisää salpietarikettämöitä perustettavaksi Viipuriin, Savonlinnaan, Hämeenlinnaan ja Kyminkartanoon.
Vuonna 1546 Mikael Agricola kuvasi kirjoituksissaan salpietarin valmistusta kuivasta ja lihavasta maasta, poltetun kalkin ja tuhkan kanssa vedellä uuttamalla ja uutos haihduttamalla kuiviin. 
Kruunu luopui Suomessa salpietarin keitosta vuonna 1801. Tällöin salpietarin valmistusvastuu sälytettiin tilallisille. Verosuoritus oli puoli leiviskää manttaalia kohden. 
Lantasalpietarin keitto.
Lantasalpietari valmistettiin maatuneesta voimakkaasta eläinlannasta kiehuvalla vedellä uuttamalla. Uutos suodatettiin ja väkevöitettiin useita kertoja. Tämän jälkeen kerätty ruskea liuos haihdutettiin keittämällä vesi pois isoissa padoissa. Yhden erän uuttaminen kesti noin 10-12 tuntia ja useiden uutoserien keittäminen useita päiviä, jopa viikkoja. Keitolla aikaansaatu raakasalpietari vielä puhdistettiin ruokasuolasta ja humuksesta liuottamalla raakatavara kuumaan veteen, suodattamalla ja suodos kiteyttämällä. Näin saatu puhdistettu lantasalpietari vielä sulatettiin ja valettiin tarpeiden mukaisiksi levyiksi käyttöä ja varastointia varten. 
Ruudinvalmistuksen välituotteeksi valmistuneet salpietarilevyt toimitettiin ruutimyllyihin joissa varsinainen ruuti valmistettiin. 
Salpietarin keitto ruudinvalmistukseen päättyi 1850-luvulla. Tällöin valtio lopetti kotimaisen salpietarinkeiton tukemisen ja poisti tuontisalpietarilta tullimaksun. Näin Itä-Intian ja Chilen tuontisalpietari syrjäytti kotimaisen tuotannon.
Maunulan ala-asteen koulu

Maunulan ala-asteen koulu on Helsingin Maunulassa sijaitseva koulu, jossa on luokat 1–6. Koulussa on tavallisten luokkien lisäksi englanninkielisiä luokkia, joille pääsee soveltuvuuskokeella. Koulussa on noin 570 oppilasta. Koulurakennuksessa toimii myös ruotsinkielinen koulu. Koulun rehtori on Taija Kiesi-Talpiainen.
Kirsi Kemppainen

Kirsi Kemppainen (s. 4. joulukuuta 1975) on suomalainen pikajuoksija. Hän edusti aktiiviurallaan Tampereen Pyrintöä ja hänen valmentajanaan toimi Riitta Maunula. Hän saavutti urallaan neljä hopeamitalia SM-hallikisoista 400 metrin matkalla. Kalevan kisoissa hänen paras sijoituksensa oli neljäs, jonka hän saavutti vuosina 1997 ja 1999 samalla matkalla. SM-viesteissä hän voitti Suomen mestaruuden Tampereen Pyrinnön 4 × 400 metrin joukkueessa vuonna 1998 ja sijoittui samalla matkalla pronssille vuonna 1996. Pikaviestistä hänellä on myös yksi pronssimitali vuodelta 1994. 
Kemppainen edusti Suomea vuonna 1994 alle 20-vuotiaiden MM-kisoissa Lissabonissa 4 × 400 metrin viestijoukkueessa, joka sijoittui viidenneksi ajalla 3.37,55. Hän edusti Suomea myös ensimmäisissä alle 23-vuotiaiden EM-kisoissa Turussa 4 × 400 metrin viestijoukkueessa. Joukkue juoksi matkalla edelleen voimassa olevan 22-vuotiaiden Suomen ennätyksen 3.34,88 sijoittuen neljänneksi.
Bissandougou

Bissandougou on kaupunki Guineassa. 1800-luvulla se oli djulasotapäällikön Samori Tourén Mandinkavaltakunnan pääkaupunkina. Touré tunnettiin huomattavasta vastarinnastaan Ranskan siirtomaahallintoa vastaan ja oli Ranskan imperiumia sekä pienempiä Afrikan valtioita vastaan ylivoimainen vuosia. 
9. huhtikuuta 1891 eversti Louis Archinardin johtamat Ranskan joukot hyökkäsivät Bissandougouhun ja polttivat kaupungin. Jäänteitä kaupungin muinaisista linnoituksista voidaan löytää nykyisen kaupungin alueelta vielä nykyäänkin. 
Guinean itsenäistyessä Samori Tourén lapsenlapsenlapsi Ahmed Sékou Touré valittiin maan ensimmäiseksi presidentiksi.
Dinobutoni

Dinobutoni (C14H18N2O7) on aromaattisiin karbonaattiestereihin kuuluva orgaaninen yhdiste. Yhdistettä käytetään maataloudessa agarisidina ja fungisidina.
Ominaisuudet.
Huoneenlämpötilassa dinobutoni on kellertävää kiteistä ainetta. Yhdiste on veteen liukenematonta, mutta liukenee useisiin orgaanisiin liuottimiin kuten etanoliin, asetoniin sekä alifaattisiin ja aromaattisiin hiilivetyihin, esimerkiksi bentseeniin. Yhdiste hydrolysoituu dinosebiksi. Dinobutoni voi vaikuttaa aineenvaihduntaan sitä kiihdyttävästi, mikä aiheuttaa kuumeilua. Se voi myös olla myrkyllistä maksalle ja munuaisille ja vahingoittaa keskushermostoa.
Valmistus ja käyttö.
Dinobutonia voidaan valmistaa dinosebin tai sen alkalimetallisuolan ja isopropyyliklooriformiaatin välisellä reaktiolla. Dinobutoni tuli markkinoille 1960-luvulla ja sitä on käytetty erityisesti Yhdysvalloissa vihannespunkkien torjuntaan sekä homeenestoaineena omena-, päärynä-, puuvilla- ja vihannesviljelmillä. Se levitetään joko kostutettavana jauheena tai emulsiona. Euroopan unionin alueella dinobutonin käyttö kiellettiin vuonna 2002.
Pinoliittymä

Pinoliittymä on moottoriteiden liittymätyypeistä tehokkaimpiin kuuluva. Sitä kutsutaan myös mm. Maltanristiksi muotonsa takia. Pinoliittymän perustyyppi on nelikerroksinen. Siinä suorat tai puolisuorat rampit liittyvät toiselle tielle. Suomessa ei ole pinoliittymiä. Kuitenkin Lakalaivan eritasoliittymässä on pinorampit länsipuoliskossa. 
Lähteet.
Teillä ja turuilla: Pino
Fittja

Fittja on alue Tukholman läänin Botkyrkan kunnassa. Se on kerrostaloalue.
Tukholman metron Fittjan metroasema on ulkoilma-asema. Tukholman mellakat 2013 ulottuivat myös Fittjaan.
Arcteq

Arcteq on suomalainen yritys, joka suunnittelee, valmistaa ja markkinoi sähköverkon suojareleitä ja valokaarisuojia sekä älykkäitä sähköverkkoja voimantuotantoon, -siirtoon ja -jakeluun. Arcteq valmistaa myös erilaisia laitteita sähköverkon ja sähkölaitteiden mittaus- ja monitorointitarkoituksiin. Arcteq tarjoaa asiakkailleen myös tuotteisiinsa liittyviä palveluita ja tukea. 
Arcteqin tuotteita käytetään maailmanlaajuisesti useissa erilaisissa käyttötarkoituksissa, kuten sähköasemilla, voimalaitoksissa, öljy- ja kaasulaitoksissa, kaivosteollisuudessa, terästehtaissa, öljynporauslautoilla sekä muissa vaativaa sähköverkon suojajärjestelmää vaativissa kohteissa. 
Arcteqillä on useita referenssejä ympäri maailmaa ja se on esimerkiksi CERNin, Euroopan hiukkasfysiikan tutkimuskeskuksen, kumppani. Arcteq tuottaa suojareleitä CERNin sähköntuotantoon. 
Arcteqillä on paikallisten toimipisteidensä ja kumppaneidensa kautta liiketoimintaa yli 40 maassa. Yrityksen liikevaihto vuonna 2016 oli yli 4 miljoonaa euroa ja sen tuotannosta 95% on vientiä. Arcteqin tuotteita viedään useisiin maihin, kuten Etelä-Koreaan, Taiwaniin, Malesiaan, Brasiliaan ja Etelä-Afrikkaan. Arcteqin tuotanto tapahtuu Suomessa ja sen omistus on kokonaan Suomessa. Valtaosan Arcteqistä eli 80% omistaa sen työntekijät ja 20% Ensto, joka on suomalainen sähköalan yritys.
Arcteq on perustettu vuonna 2010 ja sen pääkonttori sijaitsee Vaasassa korkeakoulujen vieressä sähköinsinöörityön keskittymässä, jossa Arcteqillä on tuotekehitysyhteistyötä vaasalaisten korkeakoulujen kanssa.
Kansaneläkelaitoksen juttu

Kansaneläkelaitoksen juttu eli "Kansaneläkelaitoksen asuntojuttu" on vuonna 1961 paljastunut oikeustapaus, jossa oli kyse Kansaneläkelaitoksen henkilökunnalleen rakentamien asuintalojen järjestelyjen lainmukaisuudesta. Kansaneläkelaitoksen hallituksen jäsenet tuomittiin virkavirheistä. Syytteet olivat vakavampia, sillä niissä puhuttiin virkarikoksista.
Kansaneläkelaitos oli jo 1940-luvulla varannut Helsingistä tontin toimitaloaan varten Töölönlahden tuntumasta, mutta lopulta talon paikka siirtyi Taka-Töölöön. Alvar Aallon suunnitteleman Kansaneläkelaitoksen päätoimitalon rakennustyöt alkoivat vuonna 1952. Kansan keskuudessa hanketta arvosteltiin kalliiksi. Kritisoijat rinnastivat rakennuskustannukset ja kansan saamat pienet ­eläkkeet. Huhujen mukaan taloon oli tulossa jopa uima-allas, mikä kuitenkin oli väärinkäsitys. Yleinen mielipide kuitenkin oli, että vaatimattomampikin olisi riittänyt. Kelan niukka tiedotuslinja oli omiaan lisäämään yleistä ärtymystä. Talo otettiin vaiheittain käyttöön kesäkuusta 1956 alkaen.
Syytteet ja tuomio liittyivät kuitenkin laitoksen henkilökunnalle rakennettujen asuntojen rahoitukseen. Asia nousi julkisuuteen, kun kansanedustajat Veikko Vennamo ja Arne Öhman vaativat syksyllä 1957 oikeuskansleri Olavi Honkaa tutkimaan Kansaneläkelaitoksen henkilökunnalleen rakentamien asuintalojen järjestelyjen lainmukaisuuden. Laitoksen hallitus avusti hankkeita myöntämällä niihin edullisia lainoja. Kelan koko hallitus joutui syytteeseen virkarikoksista ja virkavirheistä. Helsingin hovioikeus tuomitsi 28. kesäkuuta 1961 Kansaneläkelaitoksen kaikki hallituksen jäsenet erotettaviksi viroistaan. Nämä olivat Kansaneläkelaitoksen pääjohtaja V. J. Sukselainen sekä jäsenet Aku Sumu ja Kaarlo Hillilä, jotka olivat poliitikkoja. Sukselainen oli tuomion saadessaan maan pääministerinä, ja hallitus joutui 3. heinäkuuta eroamaan. Myös Korkeimman hallinto-oikeuden presidentti Reino Kuuskoski tuomittiin ensin viraltapantavaksi. 
Korkein oikeus kumosi myöhemmin erottamiset katsoen asianomaisten menetelleen vain varomattomasti. Korkein oikeus katsoi, että kun "eräät valtionjohtoiset yhtiöt, julkiset laitokset ja valtiokin olivat myöntämällä edullisia lainoja avustaneet palveluksessaan olevia asuntojen hankkimisessa ja että ... tarkastajat ... olivat toukokuussa 1956 ilmoittaneet mielipiteenään, että koulutetun työvoiman pysyttämiseksi eläkelaitoksen palveluksessa asuntoedun järjestäminen henkilökunnalle oli tärkeätä, [Sukselainen, Hiltunen, Sumu ja Kuuskoski muun muassa] ovat saattaneet olla siinä käsityksessä, että heillä on oikeus menetellä kerrotun tavoin, mutta heidän ... olisi pitänyt käsittää, ettei heillä ollut oikeutta antaa selostettuja etuja eläkelaitoksen kustannuksella ..." .
Korkein oikeus korotti 23. lokakuuta 1965 huomattavasti Helsingin hovioikeuden langettamaa syyllisten korvausvelvollisuutta.
Shenhai-moottoritie

Shenhai-moottoritie (G15) on Kiinan moottoritieverkon pohjois-eteläsuuntainen pääväylä. Se alkaa Shenyangista ja päättyy Hainaniin, siitä nimi "Shenhai". Tien pituus on 3710 km.
Suuret risteykset:
Royal Airlines

Royal Airlines oli kanadalainen lentoyhtiö. Se perustettiin vuonna 1991 ja lopetti toimintansa 2001, kun Canada 3000 osti sen.
Historia.
Royal Airlinesin perusti Michel Leblanc vuonna 1991. Se kuului Royal Aviation -yhtiön alaisuuteen, ja sen kotikenttä oli Montrealin Dorvalin kansainvälinen lentoasema. Yhtiö hankki Boeing 757-, Airbus A310- ja Lockheed L-1011 TriStar -koneita ja käytti lisäksi Boeing 727 -koneita tilauslennoilla Atlantin yli Eurooppaan.
Vuonna 2001 Royal Airlines joutui talousvaikeuksiin. Sillä ei ollut paljon aikaa ennen kuin rahat olisivat loppuneet, joten ainoa vaihtoehto oli suostua sopimukseen, jossa Canada 3000 osti yhtiön. Perustaja Leblancista tuli uuden yhtiön varapuheenjohtaja, mutta hän lähti tehtävästä jo muutaman kuukauden jälkeen erimielisyyksien vuoksi.
Royal Airlinesin koneiden maalaamisessa Canada 3000:n väreihin kesti jonkin aikaa, ja niinpä vielä yhtiön lopetettua toimintansa monet sen lentokoneista säilyttivät vanhat värinsä niin, että vain yhtiön nimi oli vaihdettu.
Laivastohistoria.
Toimintansa aikana Royal Airlines käytti ainakin seuraavia konetyyppejä:
San Marino lasten Eurovision laulukilpailussa

San Marino on osallistunut Lasten Eurovision laulukilpailuun neljä kertaa, ensimmäisen kerran vuonna 2013. San Marinon paras sijoitus on samalta vuodelta, jolloin se sijoittui kymmenenneksi Michele Perniolan esittämällä kappaleella ”O-o-O Sole intorno a me”.
Pambotadai

Pambotadai (, ) oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Pambotadain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oletetaan olleen yksi edustaja Ateenan bulessa eli neuvostossa. Hellenistisellä kaudella edustajia oli kaksi. Roomalaisella kaudella tehtyjen muutosten seurauksena demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä "Pambōtadēs" ().
Pelekes

Pelekes (, ) oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Pelekes sijaitsi Ateenan pohjoispuolella. Se sijoitetaan suunnilleen nykyisen Fylín eli Chasián tienoille. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Pēlēks" ().
Alempi Pergase

Alempi Pergase () oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Alempi Pergase sijaitsi Ateenan pohjoispuolella. Se sijoitetaan länteen nykyisestä Kifisián kaupungista. Alemman Pergasen lähellä sijaitsi Ylempi Pergase, joka oli erillinen demos.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Erekhtheis-fyleen. Muutosten seurauksena demoksella oli hellenistisellä kaudella kolme bule-edustajaa. Demoksen kansalaisesta käytettiin demonyymiä "Pergasēthen" ().
Ylempi Pergase

Ylempi Pergase () oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Ylempi Pergase sijaitsi Ateenan pohjoispuolella. Se sijoitetaan luoteeseen nykyisestä Kifisián kaupungista. Ylemmän Pergasen lähellä sijaitsi Alempi Pergase, joka oli erillinen demos.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme bule-edustajaa. Demoksen kansalaisesta käytettiin demonyymiä "Pergasēthen" ().
Perithoidai

Perithoidai (, ) oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Perithoidain oletetaan sijainneen Ateenan länsipuolella. Se sijoitetaan suunnilleen nykyisen Aigáleon kaupungin tienoille. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kolme edustajaa Ateenan bulessa eli neuvostossa.
Perithoidaista oli kotoisin muun muassa poliitikko Hyperbolos. Demoksen kansalaisesta käytettiin demonyymiä "Perithoidēs" ().